ประกาศกระทรวงแรงงานและสวัสดิการสังคม เรื่อง หลักเกณฑ์และวิธีการเรียกหรือรับเงินประกันการทำงานหรือเงินประกันความเสียหายในการทำงานจากลูกจ้าง
ประกาศกระทรวงแรงงานและสวัสดิการสังคม
ประกาศกระทรวงแรงงานและสวัสดิการสังคม
เรื่อง
หลักเกณฑ์และวิธีการเรียกหรือรับเงินประกันการทำงาน
หรือเงินประกันความเสียหายในการทำงานจากลูกจ้าง
-----------

 อาศัยอำนาจตามความในมาตรา
๖ และมาตรา ๑๐ แห่งพระราชบัญญัติคุ้มครอง
แรงงาน พ.ศ. ๒๕๔๑ รัฐมนตรีว่าการกระทรวงแรงงานและสวัสดิการสังคมจึงออกประกาศไว้
ดังต่อไปนี้
 ข้อ
๑ ประกาศนี้เรียกว่า
"ประกาศกระทรวงแรงงานและสวัสดิการสังคม เรื่อง 
หลักเกณฑ์และวิธีการเรียกหรือรับเงินประกันการทำงานหรือเงินประกันความเสียหายในการ
ทำงานจากลูกจ้าง"
 ข้อ
๒ ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป
 ข้อ
๓ ในประกาศนี้
 "เงินประกัน"
หมายความว่า เงินที่นายจ้างเรียกหรือรับจากลูกจ้างเพื่อประกัน
การทำงานของลูกจ้างหรือประกันความเสียหายในการทำงานที่ลูกจ้างได้ก่อให้เกิดขึ้น
 ข้อ
๔
งานเกี่ยวกับการเงินหรือทรัพย์สินที่นายจ้างจะเรียกหรือรับเงินประกัน
การทำงานหรือเงินประกันความเสียหายในการทำงานจากลูกจ้างได้
ได้แก่
 (๑) งานสมุห์บัญชี
 (๒) งานพนักงานเก็บและหรือจ่ายเงิน
 (๓)
งานเฝ้าหรือดูแลสถานที่หรือทรัพย์สินของนายจ้างหรือที่อยู่ในความรับผิด
ชอบของนายจ้าง
 (๔) งานติดตามหรือเร่งรัดหนี้สิน
 (๕) งานควบคุมหรือรับผิดชอบยานพาหนะ
 (๖) งานที่มีหน้าที่รับผิดชอบในการซื้อขาย
แลกเปลี่ยน ให้เช่าทรัพย์ ให้เช่าซื้อ 
ให้กู้ยืม รับฝากทรัพย์ รับจำนอง รับจำนำ
เก็บของในคลังสินค้า รับประกันภัย รับโอนหรือรับจัด
ส่งเงิน หรือการธนาคาร ทั้งนี้
เฉพาะลูกจ้างซึ่งเป็นผู้ควบคุมเงินหรือทรัพย์สินเพื่อการที่ว่านั้น
 ข้อ
๕
ในกรณีที่นายจ้างเรียกหรือรับเงินประกันตามข้อ ๔ จำนวนเงินที่เรียกหรือ
รับได้จะต้องไม่เกินหกสิบเท่าของอัตราค่าจ้างรายวันโดยเฉลี่ยที่ลูกจ้างได้รับอยู่ในวันที่นายจ้างรับ
เงินประกัน
  ข้อ
๖
ในกรณีที่เงินประกันซึ่งนายจ้างเรียกหรือรับไว้ตามข้อ ๕ ลดลงเนื่องจาก
นำไปชดใช้ค่าเสียหายให้แก่นายจ้างตามเงื่อนไขของการเรียกหรือรับเงินประกัน
หรือตามข้อตกลง
หรือได้รับความยินยอมจากลูกจ้างแล้ว
นายจ้างจะเรียกหรือรับเงินประกันเพิ่มได้ไม่เกินจำนวน
เงินที่กำหนดตามข้อ ๕ เท่านั้น
 ข้อ
๗
ให้นายจ้างนำเงินประกันฝากไว้กับธนาคารพาณิชย์หรือสถาบันการเงินอื่น
โดยจัดให้มีบัญชีเงินฝากของลูกจ้างแต่ละคน
และให้แจ้งชื่อธนาคารพาณิชย์หรือสถาบันการเงิน
อื่น ชื่อบัญชี และเลขที่บัญชี
ให้ลูกจ้างทราบเป็นหนังสือภายในเจ็ดวันนับแต่วันที่รับเงินประกัน 
ทั้งนี้
นายจ้างจะเก็บรักษาเงินประกันโดยวิธีอื่นหรือนำไปจัดหาผลประโยชน์อื่นใดนอกจากที่
กำหนดไว้นี้มิได้

  ประกาศ ณ วันที่ ๑๙ สิงหาคม
พ.ศ. ๒๕๔๑
 
ไตรรงค์ สุวรรณคีรี
 
รัฐมนตรีว่าการกระทรวงแรงงานและสวัสดิการสังคม

[รก.๒๕๔๑/พ๗๑ง/๑๐/๑๙ สิงหาคม ๒๕๔๑]